Návrh financovania, štruktúry investícií z hľadiska navrhovaných povodňových 
opatrení a rozhodujúcich investícií „Programu protipovodňovej ochrany v Sr do roku 2001“ za Slovenský vodohospodársky podnik, š.p. Banská Štiavnica

Program protipovodňovej ochrany SR do roku 2010 ako program investičný, delíme na nasledovné skupiny:

1.	Vodné diela.
2.	Poldre.
3.	Úpravy tokov.
4.	Prevody vôd.
5.	Opatrenia v povodiach.
6.	Koncentračné a ochranné hrádze.
7.	Odvodňovacie kanále.
8.	Čerpacie stanice vnútorných vôd.
9.	Automatizované systémy varovania a vyrozumenia.
10.	Celopodnikový povodňový dispečing.
11.	Dobudovanie povodňových dvorov.
12.	Obnova dopravných prostriedkov a strojov na zabezpečovacie práce.
13.	Rekonštrukcie vodných diel.
14.	Rekonštrukcie hrádzí.
15.	Rekonštrukcie úprav tokov a kanálov.

Z uvedeného rozdelenia do skupín investičných protipovodňových opatrení vychádza aj štruktúra návrhu menovitých stavieb Programu protipovodňovej ochrany SR do roku 2010, ktorá je rozpísaná v troch variantoch:

-	Variant č. 1   - 
Uvažuje s výstavbou vodného diela Slatinka na Slatine, ktorá zásadným spôsobom zvýši stupeň  ochrany územia stredného a dolného Hrona pod Zvolenom a s výstavbou vodárenskej nádrže Tichý Potok na Toryse, ktorá mimo vyriešenia zásobovania pitnou vodou regiónu a mesta Prešov, výrazne ovplyvní protipovodňovú bezpečnosť na celom úseku Torysy, vrátane mesta Prešov. Aktualizované rozpočtové náklady každého z uvedených vodných diel sú 3,6 miliardy Sk. 

	Z uvedeného vyplýva nasledovné rozdelenie zdrojov podľa skupín investičných protipovodňových opatrení:

Skupina: 			Protipovodňové opatrenia:        Rozpočtové náklady:
1	Vodné dielo Slatinka a              7 200 000 tis. Sk
vodárenská nádrž Tichý potok  
     2				Ostatné			        7 396 000 tis. Sk
---------------------------------------------------------------------------------------------------------- 
Spolu:								       14 596 000 tis. Sk

-	Variant č. 2    - 
Uvažuje len s výstavbou vodného diela Slatinka. V tom prípade je rozdelenie zdrojov podľa skupín investičných protipovodňových  opatrení nasledovné:

Skupina:			Protipovodňové opatrenia:         Rozpočtové náklady:
           1			Vodné dielo Slatinka	         3 600 000 tis. Sk
       2-15                             Ostatné		                  10 996 000 tis. Sk
---------------------------------------------------------------------------------------------------------- 
Spolu:								        14 596 000 tis. Sk

-	Variant č. 3    - 
Neuvažuje s výstavbou vodných diel a celý objem investičných  prostriedkov 14,596 miliardy Sk orientuje do skupín 2-15  Investičných protipovodňových opatrení. 

	Menovitý zoznam investičných akcií, ktoré napĺňajú Program protipovodňovej ochrany SR do roku 2010 z vecného hľadiska, je uvedený v nasledujúcich tabuľkách.